Síld og fiskur hefur sagt upp öllum tólf starfsmönnum fyrirtækisins í Borgarnesi . Þar hefur verið útstöð frá kjötvinnslu fyrirtækisins í Hafnarfirði og unnið við úrbeiningu kjöts . “ Því miður urðum við að gera þetta , ” segir Guðmundur Guðlaugsson framleiðslustjóri . “ Við reynum þó að gera þetta eins milt og mögulegt er og segjum öllum upp með þriggja mánaða fyrirvara . Meginástæðan fyrir þessu er umhverfið í þjóðfélaginu . Þegar við hófum starfsemi í Borgarnesi reiknuðum við með aukinni framleiðslu og sölu en reyndin hefur orðið sú að nú er samdráttur og því þarf að skera niður . Væntingarnar , sem við höfðum , hafa því ekki gengið eftir og það fylgir talsverður flutningskostnaður þessari starfsemi , sem sparast , því við slátrum á Kjalarnesi , flytjum kjötið til frumvinnslu í Borgarnesi og þaðan til Hafnarfjarðar í framhaldsvinnslu . ”